মনোজ ঝাই কয় যে মোদী ডাঙৰীয়াই জনতাক কি প্ৰতিশ্ৰুতি দিছিল, সেই পুৰণি ভিডিঅবোৰ তেওঁ পুনৰ এবাৰ চাব লাগে। তেতিয়া তেওঁ কৈছিল, অবকী বাৰ মোদী চৰকাৰ, এতিয়া সেই কথা কিয় প্ৰধানমন্ত্ৰীয়ে নকয়? কেৱল চৰকাৰ গঠন কৰিবলৈ সেই শ্লোগান ব্যৱহাৰ কৰা হৈছিল নেকি?
শেষত মনোজ ঝাই কয় যে জনতাই মনে মনে নিজৰ সময়লৈ অপেক্ষা কৰি আছে আৰু সময় আহিলেই তেওঁলোকে বিজেপিক এটা শিক্ষা দিব। সাংসদজনে কয় যে ইতিহাসত প্ৰতিবাৰৰ বাবে তেলৰ মূল্য ৰেকৰ্ড স্তৰলৈ গতি কৰিছে। তেলৰ উপৰিও খোৱা বোৱা বস্তুকে ধৰি সকলো সামগ্ৰীৰে মূল্যবৃদ্ধি হৈছে। কিন্তু প্ৰধানমন্ত্ৰীয়ে সাধাৰণ নাগৰিকক সকাহ দিয়াৰ পৰিবৰ্তে ঝুমলাবাজীত ব্যস্ত হৈ আছে। প্ৰধানমন্ত্ৰীয়ে এতিয়াও তেলৰ মূল্যবৃদ্ধিৰ বাবে আগৰ চৰকাৰ সমূহক জগৰীয়া কৰিছে।
সাংসদ গৰাকীয়ে প্ৰশ্ন উত্থাপন কৰি কয় যে যোৱা ৬-৭ বছৰৰ পৰা নৰেন্দ্ৰ মোডীয়েই দেশৰ প্ৰধানমন্ত্ৰী নাছিল জানো? কিন্তু আজিহে তেওঁ গম পালে যে আগৰ চৰকাৰেহে দেশক গাতত সুমুৱাই থৈ গৈছিল। মনোজ ঝাই কয় যে এই চৰকৰে কেৱল ঝুমলাবাজী কৰিব পাৰে।
